title: Komisijas Īstenošanas regula (ES) 2021/365 (2021. gada 26. februāris), ar ko no hlorapskābes izdalījušos aktīvo hloru apstiprina par 1. produkta veida biocīdos lietojamu aktīvo vielu (Dokuments attiecas uz EEZ)

text:
                  1.3.2021

                  LV

                  Eiropas Savienības Oficiālais Vēstnesis

                  L 70/9

         KOMISIJAS ĪSTENOŠANAS REGULA (ES) 2021/365
         (2021. gada 26. februāris),
         ar ko no hlorapskābes izdalījušos aktīvo hloru apstiprina par 1. produkta veida biocīdos lietojamu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 9. panta 1. punkta a) apakšpunktu,
         tā kā:

                     (1)

                     Slovākijas kompetentā iestāde (“kompetentā novērtētājiestāde”) 2007. gada 31. jūlijā saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu saņēma pieteikumu aktīvo vielu aktīvo hloru, kas izdalījies no hlorapskābes, iekļaut minētās direktīvas I pielikumā lietošanai 1. produkta veida biocīdos “Cilvēku higiēnai paredzētie biocīdie produkti”, kas definēti minētās direktīvas V pielikumā un atbilst 1. produkta veidam, kurš definēts Regulas (ES) Nr. 528/2012 V pielikumā.

                     (2)

                     Kompetentā novērtētājiestāde 2010. gada 19. novembrī saskaņā ar Direktīvas 98/8/EK 11. panta 2. punktu iesniedza Komisijai novērtējuma ziņojumu kopā ar saviem secinājumiem.

                     (3)

                     Biocīdu komiteja 2020. gada 16. jūnijā pieņēma Eiropas Ķimikāliju aģentūras (“Aģentūra”) atzinumu (3), ņemot vērā kompetentās novērtētājiestādes secinājumus.

                     (4)

                     Saskaņā ar minēto atzinumu var būt sagaidāms, ka 1. produkta veida biocīdi, kuros izmantots no hlorapskābes izdalījies aktīvais hlors, atbilst Direktīvas 98/8/EK 5. panta prasībām, ja vien to lietošanā tiek ievērotas noteiktas specifikācijas un nosacījumi.

                     (5)

                     Ņemot vērā Aģentūras atzinumu, ir lietderīgi no hlorapskābes izdalījušos aktīvo hloru apstiprināt par 1. produkta veida biocīdos lietojamu aktīvo vielu ar noteikumu, ka tiek ievērotas noteiktas specifikācijas un nosacījumi.

                     (6)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU.

            1. pants
            No hlorapskābes izdalījušos aktīvo hloru apstiprina par aktīvo vielu lietošanai 1. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 26. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 167, 27.6.2012., 1. lpp.

            (2)  Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).

            (3)  Biocidal Products Committee Opinion on the application for approval of the active substance active chlorine released from hypochlorous acid, Product type:1, ECHA/BPC/255, pieņemts 2020. gada 16. jūnijā.

            PIELIKUMS

                        Vispārpieņemtais nosaukums

                           IUPAC nosaukums
                        Identifikācijas numuri

                        Aktīvās vielas minimālā tīrības pakāpe  (1)

                        Apstiprināšanas datums

                        Apstiprinājuma beigu datums

                        Produkta veids

                        Īpaši nosacījumi

                        No hlorapskābes izdalījies aktīvais hlors

                           IUPAC nosaukums: hlorapskābe
                        EK Nr.: 232-232-5

                           CAS Nr.: 7790-92-3

                        Aktīvo hloru izdalošai hlorapskābei (sausmasa vismaz 90,87 masas %) noteiktā specifikācija.
                        3,0–7,4 pH vērtības diapazonā dominējošais vielas veids ir hlorapskābe.

                        2021. gada 1. jūlijs

                        2031. gada 30. jūnijs

                        1

                        Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) 2021/367 (2021. gada 1. marts), ar ko atjauno atļauju Saccharomyces cerevisiae CNCM I-4407 preparātu izmantot par barības piedevu audzējamiem teļiem un atceļ Regulu (ES) Nr. 883/2010 (atļaujas turētājs – S.I. Lesaffre) (Dokuments attiecas uz EEZ)

text:
                  2.3.2021

                  LV

                  Eiropas Savienības Oficiālais Vēstnesis

                  L 71/1

         KOMISIJAS ĪSTENOŠANAS REGULA (ES) 2021/367
         (2021. gada 1. marts),
         ar ko atjauno atļauju Saccharomyces cerevisiae CNCM I-4407 preparātu izmantot par barības piedevu audzējamiem teļiem un atceļ Regulu (ES) Nr. 883/2010 (atļaujas turētājs – S.I. Lesaffre)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Ar Komisijas Regulu (ES) Nr. 883/2010 (2)
                        Saccharomyces cerevisiae CNCM I-4407, kas iepriekš identificēts kā Saccharomyces cerevisiae NCYC Sc47, bija atļauts 10 gadus izmantot par barības piedevu audzējamiem teļiem.

                     (3)

                     Barības piedevas Saccharomyces cerevisiae CNCM I-4407 atļaujas turētājs saskaņā ar Regulas (EK) Nr. 1831/2003 14. pantu ir iesniedzis pieteikumu, kurā lūgts atjaunot atļauju attiecībā uz audzējamiem teļiem un prasīts minēto piedevu klasificēt piedevu kategorijā “zootehniskās piedevas”. Pieteikumam ir pievienota minētās regulas 14. panta 2. punktā prasītā informācija un dokumenti.

                     (4)

                     Eiropas Pārtikas nekaitīguma iestāde (“Iestāde”) 2020. gada 25. maija atzinumā (3) secināja, ka pieteikuma iesniedzējs ir iesniedzis pierādījumus par to, ka piedeva atbilst esošajiem atļaujas piešķiršanas nosacījumiem. Iestāde secināja, ka Saccharomyces cerevisiae CNCM I-4407 preparāts neatstāj nelabvēlīgu ietekmi ne uz dzīvnieku veselību, ne patērētāju drošību, ne vidi. Tā arī secināja, ka piedeva nav ādas vai acu kairinātājs, un datu trūkuma dēļ nav iespējams izdarīt secinājumus par tās potenciālu izraisīt ādas sensibilizāciju. Tāpēc Komisija uzskata, ka būtu jāīsteno pienācīgi aizsardzības pasākumi, lai nepieļautu nelabvēlīgu ietekmi uz cilvēka veselību, jo īpaši uz piedevas lietotājiem. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                        Saccharomyces cerevisiae CNCM I-4407 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minētās piedevas atļauja būtu jāatjauno.

                     (6)

                     Ņemot vērā to, ka atļauja Saccharomyces cerevisiae CNCM I-4407 preparātu izmantot par barības piedevu tiek atjaunota, Regula (ES) Nr. 883/2010 būtu jāatceļ.

                     (7)

                     Drošuma apsvērumi neliek Saccharomyces cerevisiae CNCM I-4407 preparāta atļaujas nosacījumu izmaiņas piemērot nekavējoties, tādēļ ir lietderīgi atļaut pārejas periodu, kurā ieinteresētās personas varētu sagatavoties no atļaujas atjaunošanas izrietošo jauno prasību izpildei.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas atjaunošana
            Pielikumā specificētās, pie piedevu kategorijas “zootehniskās piedevas” un funkcionālās grupas “zarnu floras stabilizatori” piederošās piedevas atļauja ir atjaunota, ievērojot pielikumā noteiktos nosacījumus.

            2. pants
            Pārejas periods

               1.   Pielikumā specificēto piedevu un šo piedevu saturošos premiksus, kuri ražoti un marķēti pirms 2021. gada 22. septembra saskaņā ar noteikumiem, kas bija piemērojami pirms 2021. gada 22. marta, arī turpmāk drīkst laist tirgū un izmantot, līdz beidzas esošie krājumi.

               2.   Tādus pielikumā specificēto piedevu saturošus barības maisījumus un barības sastāvdaļas, kuri paredzēti produktīviem dzīvniekiem un ražoti un marķēti pirms 2022. gada 22. marta saskaņā ar noteikumiem, kas bija piemērojami pirms 2021. gada 22. marta, arī turpmāk drīkst laist tirgū un izmantot, līdz beidzas esošie krājumi.

            3. pants
            Atcelšana
            Regulu (ES) Nr. 883/2010 atceļ.

            4. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 1. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas Regula (ES) Nr. 883/2010 (2010. gada 7. oktobris) par atļauju jaunā veidā lietot Saccharomyces cerevisiae NCYC Sc 47 kā audzējamu teļu barības piedevu (atļaujas turētājs Société industrielle Lesaffre) (OV L 265, 8.10.2010., 1. lpp.).

            (3)  EFSA Journal 2020; 18(6):6167.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV/kg kompleksās barības ar mitruma saturu 12 %

                           Zootehnisko piedevu kategorija. Funkcionālā grupa: zarnu floras stabilizatori

                        4b1702

                        S.I. Lesaffre

                           Saccharomyces cerevisiae CNCM I-4407

                           Piedevas sastāvs

                           Saccharomyces cerevisiae CNCM I-4407 preparāts, kas satur vismaz 5 × 109 KVV/g piedevas
                        Cietā veidā

                        Audzējami teļi

                        -

                        1,5 × 109

                        -

                                    1.

                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus.

                        22.3.2031.

                           Aktīvās vielas raksturojums

                        Dzīvotspējīgas žāvētas Saccharomyces cerevisiae CNCM I-4407 šūnas

                           Analītiskā metode  (1)

                        Skaitīšana: Petri trauciņa un iejaukuma metode,
                        kurā izmanto rauga ekstrakta – dekstrozes –
                        hloramfenikola agaru (EN 15789)
                        Identifikācija: polimerāzes ķēdes reakcijas (PĶR) metode CEN/TS
                        15790.

               (1)  Sīkāka informācija par analītiskajām metodēm ir atrodama references laboratorijas tīmekļa vietnē:https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2021/368 (2021. gada 1. marts), ar ko piešķir Savienības atļauju atsevišķam biocīdam Aero-Sense Aircraft Insecticide ASD (Dokuments attiecas uz EEZ)

text:
                  2.3.2021

                  LV

                  Eiropas Savienības Oficiālais Vēstnesis

                  L 71/4

         KOMISIJAS ĪSTENOŠANAS REGULA (ES) 2021/368
         (2021. gada 1. marts),
         ar ko piešķir Savienības atļauju atsevišķam biocīdam Aero-Sense Aircraft Insecticide ASD

         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu,
         tā kā:

                     (1)

                     Uzņēmums Aero-Sense NV2018. gada 2. februārī iesniedza pieteikumu saskaņā ar Regulas (ES) Nr. 528/2012 43. panta 1. punktu, lai saņemtu atļauju minētās regulas V pielikumā aprakstītā 18. produkta veida atsevišķajam biocīdam Aero-Sense Aircraft Insecticide ASD, un sniedza rakstisku apstiprinājumu, ka Beļģijas kompetentā iestāde ir piekritusi novērtēt pieteikumu. Pieteikums ar lietas numuru BC-DX037393-17 tika ierakstīts Biocīdu reģistrā.

                     (2)

                        Aero-Sense Aircraft Insecticide ASD kā aktīvo vielu satur 1R-trans-fenotrīnu, kas ir iekļauts Savienības apstiprināto aktīvo vielu sarakstā, kurš minēts Regulas (ES) Nr. 528/2012 9. panta 2. punktā.

                     (3)

                     Kompetentā novērtētājiestāde 2020. gada 7. maijā Eiropas Ķimikāliju aģentūrai (“Aģentūra”) saskaņā ar Regulas (ES) Nr. 528/2012 44. panta 1. punktu iesniedza novērtējuma ziņojumu un novērtēšanā gūtos secinājumus.

                     (4)

                     Aģentūra 2020. gada 2. jūlijā saskaņā ar Regulas (ES) Nr. 528/2012 44. panta 3. punktu Komisijai iesniedza atzinumu (2), Aero-Sense Aircraft Insecticide ASD biocīda raksturojuma kopsavilkuma (BRK) projektu un atsevišķā biocīda novērtējuma galīgo ziņojumu.

                     (5)

                     Atzinumā secināts, ka Aero-Sense Aircraft Insecticide ASD ir biocīds, kas ir tiesīgs saņemt Savienības atļauju saskaņā ar Regulas (ES) Nr. 528/2012 42. panta 1. punktu un, ja vien tiek nodrošināta atbilstība biocīda raksturojuma kopsavilkuma projektam, tas atbilst minētās regulas 19. panta 1. punkta nosacījumiem.

                     (6)

                     Aģentūra 2020. gada 4. augustā saskaņā ar Regulas (ES) Nr. 528/2012 44. panta 4. punktu nosūtīja Komisijai BRK projektu visās Savienības oficiālajās valodās.

                     (7)

                     Komisija ir vienisprātis ar Aģentūras atzinumu un tāpēc uzskata, ka ir lietderīgi Aero-Sense Aircraft Insecticide ASD piešķirt Savienības atļauju.

                     (8)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Uzņēmumam Aero-Sense NV piešķir Savienības atļauju ar atļaujas numuru EU-0024297-0000, lai atsevišķo biocīdu Aero-Sense Aircraft Insecticide ASD piedāvātu tirgū un lietotu saskaņā ar pielikumā sniegto biocīda raksturojuma kopsavilkumu.
            Savienības atļauja ir derīga no 2021. gada 22. marta līdz 2031. gada 28. februārim.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 1. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 167, 27.6.2012., 1. lpp.

            (2)  ECHA atzinums (2020. gada 17. jūnijs) par Savienības atļauju biocīdam Aero-Sense Aircraft Insecticide ASD (ECHA/BPC/262/2020), https://echa.europa.eu/bpc-opinions-on-union-authorisation.

            PIELIKUMS
            Biocīda raksturojuma kopsavilkums
            Aero-Sense Aircraft Insecticide ASD
            18. produktu veids. Insekticīdi, akaricīdi un līdzekļi citu posmkāju kontrolei (kaitēkļu kontroles līdzekļi)
            Atļaujas numurs: EU-0024297-0000
            R4BP vienuma numurs: EU-0024297-0000
            1.   ADMINISTRATĪVĀ INFORMĀCIJA

            1.1.   Produkta tirdzniecības nosaukums(-i)

                        Tirdzniecības nosaukums (-i)

                        Aero-Sense Aircraft Insecticide ASD

                  1.2.   Atļaujas turētājs

                        Atļaujas turētāja nosaukums un adrese

                        Nosaukums

                        Aero-Sense NV

                        Adrese

                        Schaapbruggestraat 50, 8800 Roeselare, Beļģija

                        Atļaujas numurs

                        EU-0024297-0000

                           R4BP vienuma numurs

                        EU-0024297-0000

                        Atļaujas piešķiršanas datums

                        2021. gada 22. marts

                        Atļaujas derīguma termiņš

                        2031. gada 28. februāris

                  1.3.   Produkta ražotājs(-i)

                        Ražotāja nosaukums

                        Volcke Aerosol Connection

                        Ražotāja adrese

                        Industrielaan 15, 8520 Kuurne, Beļģija

                        Ražotnes atrašanās vieta

                           Industrielaan 15, 8520 Kuurne, Beļģija

                        Ražotāja nosaukums

                        Envasado Xiomara, S.L.

                        Ražotāja adrese

                        Polígono Industrial La Torrecilla Chica, 6, 45220 Yeles – Toledo, Spānija

                        Ražotnes atrašanās vieta

                           Polígono Industrial La Torrecilla Chica, 6, 45220 Yeles – Toledo, Spānija

                        Ražotāja nosaukums

                        Aero-Sense NV

                        Ražotāja adrese

                        Kachtemsestraat 289, 8800 Roeselare, Beļģija

                        Ražotnes atrašanās vieta

                           Kachtemsestraat 289, 8800 Roeselare, Beļģija

                  1.4.   Aktīvās(-o) vielas(-u) ražotājs(-i)

                        Aktīvā viela

                        1R-trans-fenotrīns

                        Ražotāja nosaukums

                        Endura S.p.A

                        Ražotāja adrese

                        Viale Pietro Pietramellara 5, 40121 Bologna, Itālija

                        Ražotnes atrašanās vieta

                           39 Wenfeng Road, 225009 Yangzhou, Jiangsu, Ķīna

                  2.   BIOCĪDA SASTĀVS UN PREPARATĪVAIS VEIDS

            2.1.   Kvalitatīva un kvantitatīva informācija par biocīda sastāvu

                        Vispārpieņemtais nosaukums

                           IUPAC nosaukums

                        Funkcija

                           CAS numurs

                        EK numurs

                        Saturs (%)

                        1R-trans-fenotrīns

                        3-phenoxybenzyl (1R,3R)-2,2-dimethyl- 3-(2-methylprop-1- enyl)cyclopropanecarboxylate

                        Aktīvā viela

                        26046-85-5

                        247-431-2

                        2,0

                  2.2.   Preparatīvais veids

            AE – Aerosola izsmidzinātājs
            3.   BĪSTAMĪBAS UN DROŠĪBAS PRASĪBU APZĪMĒJUMI

                        Bīstamības apzīmējums

                        Tvertne zem spiediena: karstumā var eksplodēt
                        Ļoti toksisks ūdens organismiem.
                        Ļoti toksisks ūdens organismiem ar ilgstošām sekām.

                        Drošības prasību apzīmējumi

                        Sargāt no karstuma, karstām virsmām, dzirkstelēm, atklātas uguns un citiem aizdegšanās avotiem. Nesmēķēt.
                        Nedurt vai nededzināt, arī pēc izlietošanas.
                        Izvairīties no izplatīšanas apkārtējā vidē.
                        Savākt izšļakstīto šķidrumu.
                        Aizsargāt no saules gaismas. Nepakļaut temperatūrai, kas pārsniedz 50 °C/122 °F.
                        Atbrīvoties no tvertnes bīstamo atkritumu vai speciālo atkritumu savākšanas vietā.

                  4.   LICENCĒTAIS(IE) LIETOŠANAS VEIDS(-I)

            4.1.   Lietošanas apraksts

               1. tabula. # 1–Odi – Gaisa kuģu apstrāde – Profesionāli lietotāji lietošanas veids

                        Produkta veids(-i)

                        18 pv – Insekticīdi, akaricīdi un līdzekļi citu posmkāju kontrolei

                        Vajadzības gadījumā sīks atļautā lietošanas veida apraksts

                        Insekticīds

                        Mērķorganisms(-i) (tostarp attīstības posmā)

                        Zinātniskais nosaukums: Culex spp.
                        Vispārpieņemtais nosaukums: parastais ods
                        Attīstības stadija: pieauguši / insekti, zīdītāji (piem., grauzēji)
                        Zinātniskais nosaukums: Aedes spp.
                        Vispārpieņemtais nosaukums: meža dzēlējodu ģints
                        Attīstības stadija: pieauguši / insekti, zīdītāji (piem., grauzēji)
                        Zinātniskais nosaukums: Anopheles spp.
                        Vispārpieņemtais nosaukums: malārijods
                        Attīstības stadija: pieauguši / insekti, zīdītāji (piem., grauzēji)

                        Lietošanas joma(-as)

                        Iekštelpas
                        Pielietojums gaisa kuģa kabīnē un salonā, lai veiktu lidaparāta dezinsekciju.

                        Lietošanas metode(-es)

                        Sīks apraksts:
                        Izsmidzināšana

                        Lietošanas deva(-as) un biežums

                        Lietošanas deva: ieteicamā pielietošanas intensitāte: 35 g/100 m3 (t. i., 0,7 g aktīvā viela/100 m3).
                        Atšķaidīšana (%): lietošanai gatavs produkts.
                        Lietošanai nepieciešamais skaits un laiks: Apstrādāšana ir jāatkārto katrā lidojumā, kurā nepieciešama dezinsekcija.
                        Tikai viena apstrāde vienā lidojumā.

                        Lietotāju kategorija(-as)

                        Profesionāls

                        Iepakojuma izmēri un materiāls

                        Apdrukāts alumīnija (ALU) flakons, 18 bāri – Apdruka pilnu krāsu iespiedumā
                        Balts vāciņš (vienreizēji piespiežams izpildmehānisms) vai zils vāciņš (vairākkārtīgi piespiežams izpildmehānisms)
                        Iepakots kartona iepakojumā, katrā pa 24 gabaliem
                        Pieejami dažādi flakonu izmēri:

                                    •

                                    40 g (34 ml)

                                    •

                                    60 g (52 ml)

                                    •

                                    100 g (86 ml)

                  4.1.1.   Pielietojumam specifiska lietošanas instrukcija:

                        —

                        Lūdzu, skatīt borta instrukcijā, cik flakonu ir nepieciešams, lai veiktu dezinsekcijas apstrādi katram konkrētam gaisa kuģa tipam.

                        —

                        Pirms produkta lietošanas lidaparātā par dezinsekcijas veikšanu ir jāpaziņo pasažieriem. Pasažieriem jāiesaka aizvērt acis un aizsegt seju, kamēr tiek veikta dezinsekcijas procedūra.

                        —

                        Neizsmidzināt tieši uz ādas vai acīs.

                        —

                        Neizsmidzināt uz pārtikas vai tās tuvumā, pārtikas sagatavošanas zonām vai virtuves piederumiem.

                        —

                        Mazgāt rokas pēc darbību veikšanas ar produktu.

                        —

                        Nepieļaut, ka produktu lieto nepiederošas personas.

                        —

                        Noņemt vāciņu.

                        —

                        Turēt flakonu(-us) vertikāli izstieptas rokas attālumā.

                        —

                        “Vienreiz piespiežams” balts vāciņš: nospiest smidzināšanas sprauslas cilni, līdz tas nofiksējas. Aerosola produkts tiek izvadīts vienā nepārtrauktā plūsmā.

                        —

                        “Vairākkārtīgi piespiežams” zils vāciņš: nospiest smidzināšanas sprauslas cilni līdz brīdim, kad tiek izvadīts nepieciešamais daudzums, vai līdz flakona pilnīgai iztukšošanai.

                        —

                        Aerosols ar insekticīdu jāizsmidzina, aerosola izsmidzinātāja sprauslu virzot aptuveni 45° leņķī pret visu gaisa kuģa griestu platību.

                        —

                        Strūkla ir jāvirza nedaudz aiz lietotāja.

                        —

                        Izsmidzināt vienmērīgi visā platībā.

                        40 g (34 ml) – ar vienu flakonu var efektīvi apstrādāt 114 m3 gaisa tilpuma;

                        60 g (52 ml) – ar vienu flakonu var efektīvi apstrādāt 171 m3 gaisa tilpuma;

                        100 g (86 ml) – ar vienu flakonu var efektīvi apstrādāt 285 m3 gaisa tilpuma.

               Dezinsekcija “izolētos apstākļos”

            Šī procedūra tiek veikta pirms pacelšanās pēc pasažieru iekāpšanas un durvju aizvēršanas.
            Pilotu kabīnē izsmidzināšanu veic pirms apkalpes iekāpšanas.
            Lai dezinsekcija būtu efektīva, izsmidzināšanas laikā gaisa kuģa gaisa kondicionēšanas sistēma ir jāizslēdz. Apkalpei ir jāapstrādā visas iespējamās kukaiņu slēptuves, ieskaitot tualetes, kambīzes un drēbju skapjus, ja vien šajās vietās nav veikta izsmidzināšana vienlaicīgi ar pilotu kabīnes apstrādi pirms pasažieru iekāpšanas.

               “Nolaišanās sākuma punkts” (izsmidzināšana lidojuma laikā)

            Saskaņā ar PVO vadlīnijām izsmidzināšana pirms lidojuma un izsmidzināšana nolaišanās sākuma punktā ir divu posmu dezinsekcijas metode. “Nolaišanās sākuma punkts” (izsmidzināšana lidojuma laikā) ir šīs metodes otrais posms, un to veic “nolaišanās sākuma punktā”, jo gaisa kuģis sāk nolaišanos pirms ielidošanas galamērķa lidostā. Gaisa recirkulācija ir jāiestata normālā plūsmā.
            Nav pierādīta atlikumu efektivitāte.
            Produktus, kas satur 1R-trans-fenotrīnu, vienā un tajā pašā gaisa kuģī nedrīkst lietot gan pirmslidojuma apstrādei, gan apstrādei lidojuma laikā.
            4.1.2.   Pielietojumam specifiski riska samazināšanas pasākumi:

                        —

                        Produktu drīkst lietot tikai vienu reizi vienā lidojumā.

                        —

                        Salona apkalpes loceklis dienā nedrīkst veikt vairāk kā vienu apstrādi.

                        —

                        Neizmantot/neizsmidzināt produktu tieši uz pārtikas, dzīvnieku barības un dzērieniem vai to tuvumā, kā arī uz virsmām un priekšmetiem, kuri var nonākt saskarē ar pārtiku un dzērieniem.

                        —

                        Satur 1R-trans-fenotrīnu (piretroīdus), var būt bīstams kaķiem. Ja lidmašīnā atrodas kaķi, lietojot produktu, jāievēro piesardzība. Apstrādes laikā kaķiem ir jāatrodas citā vietā.

                        —

                        Apstrādātu gaisa kuģu tīrīšanu drīkst veikt tikai ar specializētiem produktiem, pēc kuru lietošanas nav nepieciešama šķidru atkritumproduktu novadīšana kanalizācijā un vietējāsnotekūdeņu attīrīšanas iekārtās.

                        —

                        Tīrīšanas aprīkojums (sukas, drānas, utt.), kas tiek lietots uz gaisa kuģa pēc produkta izmantošanas, ir jāiznīcina kā cietie atkritumi, un to nedrīkst lietot atkārtoti.

                  4.1.3.   Ja nepieciešams, atkarībā no pielietojuma, dati par varbūtējo tiešo vai netiešo ietekmi, neatliekamās palīdzības sniegšanas instrukcijas un ārkārtas pasākumi vides aizsardzībai

            Neatliekamās palīdzības sniegšanas instrukcijas:

               Vispārīgi

                        —

                        IEELPOJOT. Ja parādās simptomi, sazinieties ar SAINDĒŠANĀS INFORMĀCIJAS CENTRU vai ārstu.

                        —

                        NORĪŠANAS GADĪJUMĀ. Ja parādās simptomi, sazinieties ar SAINDĒŠANĀS INFORMĀCIJAS CENTRU vai ārstu.

                        —

                        SASKARĒ AR ĀDU. Nomazgāt ar ziepēm un lielu ūdens daudzumu. Ja parādās simptomi, sazinieties ar SAINDĒŠANĀS INFORMĀCIJAS CENTRU vai ārstu.

                        —

                        SASKARĒ AR ACĪM. Uzmanīgi skalot ar ūdeni vairākas minūtes. Izņemt kontaktlēcas, ja tās ir ievietotas un ja to ir viegli izdarīt. Turpināt skalot. Ja parādās simptomi, sazinieties ar SAINDĒŠANĀS INFORMĀCIJAS CENTRU vai ārstu.

                        —

                        Piretroīdi var izraisīt parestēziju (kairinātāju neierosinātu ādas kņudināšanas un dedzināšanas sajūtu). Ja simptomi nepāriet: meklēt medicīnisko palīdzību.

               Ārkārtas pasākumi vides aizsardzībai, ja ir noticis negadījums

                        —

                        Novietojot atkritumu tvertnēs, norobežot un kontrolēt jebkuru noplūdušu un izšļakstītu produktu ar nedegošiem absorbējošiem materiāliem, piemēram, smiltīm, zemi, vermikulītu vai diatomīta zemi.

                        —

                        Novērst jebkāda materiāla nokļūšanu drenāžas sistēmā vai ūdenstilpnēs.

                        —

                        Nevirzīt ūdens strūklu uz noplūdes vietu vai izšļakstīto produktu.

                        —

                        Ļaujiet iztvaikot jebkuram produkta daudzumam, kas paliek noplūdes vietā vai ir radies izšļakstīšanās rezultātā.

                  4.1.4.   Ja nepieciešamas, atkarībā no pielietojuma, instrukcija par biocīda un tā iepakojuma drošu iznīcināšanu

                        —

                        Gaisa kuģa vispārīgajā deklarācijā ir jāveic attiecīgs ieraksts, sniedzot sīku informāciju par dezinsekcijas procedūru kopā ar izlietoto smidzināšanas flakonu sērijas numuriem.

                        —

                        Tukšos izsmidzināšanas flakonus ir jāsaglabā pārbaudei, ko veic Ostas veselības pārvalde.

                        —

                        Neizliet produktu kanalizācijā vai ūdensceļos.

                        —

                        Nodrošināt, ka atkritumu apsaimniekošana tiek veikta, neapdraudot cilvēku veselību, nekaitējot videi un, it īpaši, neapdraudot ūdeni, gaisu, augsni, augus vai dzīvniekus.

                        —

                        Pārstrādāt vai iznīcināt atkritumos nonākušo produktu saskaņā ar piemērojamajiem tiesību aktiem, vēlams, izmantojot sertificētas savācējorganizācijas vai savācējuzņēmuma pakalpojumus.

                        —

                        Nepiesārņot zemi vai ūdeni produkta atkritumiem.

                        —

                        Neizvadīt produkta atkritumus vidē.

                  4.1.5.   Ja nepieciešams, atkarībā no pielietojuma, glabāšanas apstākļi un glabāšanas laiks parastos glabāšanas apstākļos

            Skatīt lietošanas norādījumus
            5.   Vispārējie norādījumi par lietošanu (1)

            5.1.   Lietošanas instrukcija

            Skatīt 4.1.1. punktu
            5.2.   riska samazināšanas pasākumi

            Skatīt 4.1.2. punktu
            5.3.   Dati par varbūtējo tiešo vai netiešo ietekmi, pirmās palīdzības sniegšanas instrukcijas, un ārkārtas pasākumi vides aizsardzībai

            Skatīt 4.1.3. punktu
            5.4.   Instrukcijas par drošu produkta un tā iepakojuma drošu iznīcināšanu

            Skatīt 4.1.4. punktu
            5.5.   Produkta glabāšanas apstākļi un glabāšanas laiks normālos uzglabāšanas apstākļos

                        —

                        Uzglabāt oriģinālā iepakojumā vēsā (pie temperatūras, kas zemāka par 40 °C), sausā un labi vēdināmā vietā. Aizsargājiet pret salu.

                        —

                        Uzglabāt vietā, kas ir aizsargāta no tiešiem saules stariem, pat tad, ja iepakojums ir tukšs.

                  Glabāšanas laiks: 2 gadi
            6.   CITA INFORMĀCIJA

               (1)  Lietošanas instrukcijas, riska mazināšanas pasākumi un citi šajā sadaļā sniegtie lietošanas norādījumi attiecas uz visiem atļautajiem lietošanas veidiem.


title: Komisijas Īstenošanas regula (ES) 2021/369 (2021. gada 1. marts), ar ko nosaka nepieciešamās tehniskās specifikācijas un procedūras centrālo reģistru savstarpējās savienojamības sistēmai, kas minēta Eiropas Parlamenta un Padomes Direktīvā (ES) 2015/849 (Dokuments attiecas uz EEZ)

text:
                  2.3.2021

                  LV

                  Eiropas Savienības Oficiālais Vēstnesis

                  L 71/11

         KOMISIJAS ĪSTENOŠANAS REGULA (ES) 2021/369
         (2021. gada 1. marts),
         ar ko nosaka nepieciešamās tehniskās specifikācijas un procedūras centrālo reģistru savstarpējās savienojamības sistēmai, kas minēta Eiropas Parlamenta un Padomes Direktīvā (ES) 2015/849
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2015/849 (2015. gada 20. maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 648/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (1), un jo īpaši tās 31.a pantu,
         tā kā:

                     (1)

                     Dalībvalstīm ir pienākums savstarpēji savienot savus valsts centrālos faktisko īpašumtiesību reģistrus, izmantojot Eiropas centrālo platformu, kas izveidota ar Eiropas Parlamenta un Padomes Direktīvas (ES) 2017/1132 (2) 22. panta 1. punktu, un šī savstarpējā savienojamība būtu jāizveido saskaņā ar tehniskajām specifikācijām un procedūrām, kas noteiktas īstenošanas aktos, kurus Komisija pieņēmusi saskaņā ar minētās direktīvas 24. pantu. Tomēr atšķirības starp saskaņā ar Direktīvu (ES) 2017/1132 savstarpēji savienoto reģistru un saskaņā ar Direktīvu (ES) 2015/849 izveidoto centrālo faktisko īpašnieku reģistru mērķiem, darbības jomu un saturu liek definēt un pieņemt sīkākas tehniskās specifikācijas, pasākumus un citas prasības, kas nodrošina vienādus nosacījumus sistēmas īstenošanai.

                     (2)

                     Šajā regulā paredzētie pasākumi ir saskaņā ar atzinumu, ko sniegusi Nelikumīgi iegūtu līdzekļu legalizēšanas un teroristu finansēšanas novēršanas komiteja,

               IR PIEŅĒMUSI ŠO REGULU.

            1. pants
            Direktīvas (ES) 2015/849 30. un 31. pantā minētās reģistru savstarpējās savienojamības sistēmas tehniskās specifikācijas un procedūras ir izklāstītas pielikumā.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 1. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 141, 5.6.2015., 73. lpp.

            (2)  Eiropas Parlamenta un Padomes Direktīva (ES) 2017/1132 (2017. gada 14. jūnijs) attiecībā uz sabiedrību tiesību dažiem aspektiem (OV L 169, 30.6.2017., 46. lpp.).

            PIELIKUMS
            1. pantā minētās tehniskās specifikācijas un procedūras
            1.   Priekšmets

            Faktisko īpašumtiesību reģistru savstarpējās savienojamības sistēmu (Beneficial Ownership Registers Interconnection System, turpmāk BORIS) izveido kā decentralizētu sistēmu, kas ar Eiropas Centrālās platformas (1) starpniecību savieno valstu centrālos faktisko īpašnieku reģistrus un Eiropas e-tiesiskuma portālu (2). BORIS kalpo kā centrāls meklēšanas pakalpojums, kas dara pieejamu visu informāciju par faktiskajiem īpašniekiem saskaņā ar Direktīvas (ES) 2015/849 (3) noteikumiem.
            2.   Definīcijas

                        a)

                        “reģistri” ir Direktīvas (ES) 2015/849 30. un 31. pantā minētie valstu centrālie reģistri, kuros ietver informāciju par faktiskajiem īpašniekiem;

                        b)

                        “kvalificēts lietotājs” ir BORIS lietotājs, kas minēts Direktīvas (ES) 2015/849 30. panta 5. punkta a) un b) apakšpunktā un 31. panta 4. punkta a) un b) apakšpunktā;

                        c)

                        “minimālā obligātā informācija” ir vienots informācijas kopums ar vienādu struktūru un veidiem visos dalībvalstu reģistros;

                        d)

                        “papildu informācija” ir iepriekš noteikts informācijas kopums, ar kuru dalībvalstis var papildus “minimālajai obligātajai informācijai” nolemt daļēji vai pilnībā apmainīties, izmantojot BORIS;

                        e)

                        “valsts reģistrācijas numurs” ir individuālais identifikācijas numurs, ko saskaņā ar valsts tiesību aktiem piešķir uzņēmumam vai citai juridiskai personai, vai trastam vai līdzīgam veidojumam faktisko īpašnieku reģistrā.

                  3.   Valsts reģistrācijas numura saistība ar Eiropas vienoto identifikācijas numuru un uzņēmuma reģistrācijas numuru

                        3.1.

                        Faktisko īpašnieku reģistrs dara zināmu Eiropas Centrālajai platformai valsts reģistrācijas numuru un – attiecībā uz sabiedrībām – Eiropas vienoto identifikācijas numuru (EVIN), kas tiem piešķirts Uzņēmējdarbības reģistru savstarpējās savienojamības sistēmā (BRIS) (4), kā arī uzņēmuma reģistrācijas numuru, ja tas atšķiras no valsts reģistrācijas numura. Uzņēmuma reģistrācijas numuru izmanto, lai piešķirtu EVIN uzņēmumiem, kuriem BRIS sistēmā nav EVIN. Citām juridiskām personām, trastiem vai līdzīgiem veidojumiem EVIN piešķir, pamatojoties uz valsts reģistrācijas numuru.

                        3.2.

                           BORIS lietotāji var meklēt uzņēmumus, citas juridiskas personas, trastus vai līdzīgus veidojumus, izmantojot valsts reģistrācijas numuru un uzņēmuma reģistrācijas numuru, ja tas atšķiras no valsts reģistrācijas numura.

                        3.3.

                        Dalībvalstis var izvēlēties nesniegt valsts reģistrācijas numurus trastiem vai līdzīgiem juridiskiem veidojumiem. Attiecībā uz trastiem vai līdzīgiem juridiskiem veidojumiem, kas izveidoti saskaņā ar tās dalībvalsts tiesību aktiem, kurā tie ir iekļauti faktisko īpašnieku reģistrā, šo atkāpi piemēro tikai piecus gadus, skaitot no dienas, kad BORIS sāk darboties.

                  4.   Saziņas metodes

               BORIS reģistru savstarpējai savienojamībai izmanto uz pakalpojumiem balstītas elektroniskās saziņas metodes, piemēram, tīmekļa pakalpojumus.
            Saziņa starp portālu un platformu, kā arī starp reģistru un platformu, ir saziņa “viens pret vienu”.
            5.   Saziņas protokoli

            Saziņai starp portālu, platformu un reģistriem izmanto drošus interneta protokolus, piemēram, HTTPS.
            Standarta saziņas protokolus, piemēram, viena objekta piekļuves protokolu (Single Object Access Protocol – SOAP), izmanto datu un metadatu nosūtīšanai.
            6.   Drošības standarti

            Informācijas paziņošanai un izplatīšanai, izmantojot BORIS, tehniskie pasākumi, ar ko nodrošina informācijas tehnoloģiju drošības minimuma standartus, ietver:

                        a)

                        pasākumus, kas nodrošina informācijas konfidencialitāti, tostarp drošu kanālu izmantošanu, piemēram, HTTPS;

                        b)

                        pasākumus, kas nodrošina datu integritāti to apmaiņas procesā;

                        c)

                        pasākumus, kas BORIS ietvaros nodrošina informācijas nosūtītāja izcelsmes nenoliedzamību un informācijas saņemšanas nenoliedzamību;

                        d)

                        pasākumus, kas nodrošina drošības notikumu reģistrēšanu saskaņā ar atzītiem starptautiskiem ieteikumiem par informācijas tehnoloģiju drošības standartiem;

                        e)

                        pasākumus, kas nodrošina visu kvalificēto lietotāju autentifikāciju un autorizāciju, un pasākumus, kas nodrošina to sistēmu identitātes pārbaudi, kas savienotas ar portālu, platformu vai reģistriem BORIS ietvaros;

                        f)

                        vajadzības gadījumā pasākumus, kas aizsargā pret automatizētu meklēšanu un reģistru kopēšanu, piemēram, ierobežojot katra reģistra atgrieztos rezultātus līdz noteiktam skaitam ierakstu un izmantojot CAPTCHA (5) funkcionalitāti.

                  7.   Dati, ar kuriem jāapmainās saistībā ar BORIS

                        7.1.

                        Informācijas kopumu valstu reģistros par korporatīvu vai citu juridisku vienību, trastu vai līdzīgu juridisku veidojumu sauc par “BO ierakstu”. “BO ieraksts” ietver datus par attiecīgās vienības vai veidojuma profilu, par minētās vienības vai veidojuma faktisko īpašnieku vai īpašniekiem, kā arī par šo īpašnieku turēto(-ajām) labvēlīgo(-ajām) daļu(-ām).

                        7.2.

                        Attiecībā uz uzņēmumu vai citu juridisku personu, kā arī attiecībā uz trastu vai līdzīgu veidojumu dati par profilu ietver informāciju par tā nosaukumu, juridisko formu, kā arī reģistrācijas adresi un valsts reģistrācijas numuru, ja tāds ir.

                        7.3.

                        Katrai dalībvalstij ir iespēja minimālo obligāto informāciju papildināt ar papildu informāciju. Attiecībā uz faktisko īpašnieku un viņa/viņas turēto līdzdalību minimālā obligātā informācija ietver datus, kas noteikti Direktīvas (ES) 2015/849 30. panta 5. punkta otrajā daļā un 31. panta 4. punkta otrajā daļā. Attiecībā uz faktiskā īpašnieka identitāti papildu informācija ietver vismaz dzimšanas datumu vai kontaktinformāciju, kā noteikts 30. panta 5. punkta pēdējā teikumā un 31. panta 4. punkta trešajā daļā. Datus no BO ieraksta strukturē, pamatojoties uz pieņemto saskarnes specifikāciju.

                        7.4.

                        Informācijas apmaiņa ietver arī ziņojumus, kas vajadzīgi sistēmas darbībai, piemēram, saņemšanas apstiprinājumam, reģistrēšanai un atskaitēm.

                  8.   Standarta ziņojuma formāta struktūra

            Informācijas apmaiņa starp reģistriem, platformu un portālu pamatojas uz standarta datu strukturēšanas metodēm un izpaužas standarta ziņojuma formātā, piemēram, XML (6).
            9.   Datu platforma

                        9.1.

                        Sadarbspējas prasības nosaka, ka pakalpojumi, kas jāatklāj katram reģistram, ir unificēti, un tiem ir jābūt vienai un tai pašai saskarnei, lai nodrošinātu, ka izsaucošā programma, piemēram, platforma, mijiedarbojas tikai ar viena veida saskarni, kas atklāj vienotu datu elementu kopumu. Dalībvalstis pielāgo savu iekšējo datu struktūru, izmantojot saskaņošanas tabulas vai līdzīgu tehnisko īstenošanu, lai izpildītu Komisijas norādītās saskarņu specifikāciju prasības.

                        9.2.

                        Lai platforma varētu pildīt savas funkcijas, tai sniedz šāda veida datus:

                                    a)

                                    datus, kas ļauj identificēt sistēmas, kuras ir pieslēgušās platformai. Šie dati var ietvert URL vai jebkuru citu numuru vai kodu, kas nepārprotami identificē katru sistēmu BORIS ietvaros;

                                    b)

                                    citus operatīvos datus, kas ir vajadzīgi, lai platforma varētu nodrošināt pareizu un efektīvu meklēšanas pakalpojuma darbību un reģistru sadarbspēju ar platformu. Minētie dati var ietvert kodu sarakstus, atsauces datus, glosārijus un metadatu attiecīgos tulkojumus, kā arī reģistrēšanas un atskaites datus.

                        9.3.

                        Datus un metadatus, ar kuriem rīkojas platforma, apstrādā un uzglabā atbilstīgi drošības standartiem, kas izklāstīti 5. iedaļā.

                  10.   Sistēmas un platformas sniegto informācijas tehnoloģiju pakalpojumu darbības metodes

                        10.1.

                        Informācijas izplatīšanai un apmaiņai sistēmas pamatā ir šāda tehniskās darbības metode:

                        10.2.

                        Attiecībā uz ziņojumu piegādi attiecīgajā valodā Eiropas e-tiesiskuma portāls nodrošina atsauces datu artefaktus, piemēram, kodu sarakstus, kontrolētas vārdnīcas un glosārijus. Attiecīgos gadījumos tos iztulko Savienības oficiālajās valodās. Ja iespējams, tiks izmantoti atzīti standarti un standartizēti ziņojumi.

                        10.3.

                        Komisija sniedz dalībvalstīm papildu informāciju par darbības tehnisko metodi un platformas sniegto informācijas tehnoloģiju pakalpojumu īstenošanu.

                  11.   Meklēšanas kritēriji

                        11.1.

                        Veicot meklēšanu, izvēlas vismaz vienu valsti.

                        11.2.

                        Portāls piedāvā šādus saskaņotus meklēšanas kritērijus:

                                    a)

                                    attiecībā uz uzņēmumiem vai citām juridiskām personām, trastiem vai līdzīgiem veidojumiem:

                                                i)

                                                juridiskās personas vai veidojuma nosaukums;

                                                ii)

                                                valsts reģistrācijas numurs.
                                                Kā alternatīvu var izmantot i) un ii) punktā minētos meklēšanas kritērijus;

                                    b)

                                    attiecībā uz personām kā faktiskajiem īpašniekiem:

                                                i)

                                                faktiskā īpašnieka vārds un uzvārds;

                                                ii)

                                                faktiskā īpašnieka dzimšanas datums.
                                                Meklēšanas kritēriju saskaņā ar i) un ii) punktu izmanto kumulatīvi.

                        11.3.

                        Papildu meklēšanas kritēriji var būt pieejami portālā.

                  12.   Maksājumu veikšanas kārtība un reģistrācija tiešsaistē

                        12.1.

                        Attiecībā uz konkrētiem datiem, par kuriem dalībvalstis iekasē maksu un kuri ir darīti pieejami e-portālā, izmantojot BORIS, sistēma ļauj lietotājiem samaksāt tiešsaistē, izmantojot plaši izmantotas maksāšanas metodes, piemēram, kredītkartes un debetkartes.

                        12.2.

                           BORIS ietver pasākumus, lai nodrošinātu tiešsaistes reģistrācijas iespēju saskaņā ar Direktīvas (ES) 2015/849 30. panta 5.a punktu un 31. panta 4.a punktu.

                  13.   Pakalpojumu pieejamība

                        13.1.

                        Pakalpojums ir pieejams visu diennakti septiņas dienas nedēļā, un BORIS pieejamības rādītājs ir vismaz 98 %, izņemot plānotu tehnisko apkopi.

                        13.2.

                        Dalībvalstis paziņo Komisijai par tehniskās apkopes darbībām šādi:

                                    a)

                                    5 darba dienas pirms tehniskās apkopes darbībām, kas var izraisīt pakalpojumu nepieejamību līdz 4 stundām;

                                    b)

                                    10 darba dienas pirms tehniskās apkopes darbībām, kas var izraisīt pakalpojumu nepieejamību līdz 12 stundām;

                                    c)

                                    30 dienas pirms infrastruktūras datoru telpas tehniskās apkopes, kas var izraisīt pakalpojumu nepieejamību līdz 6 dienām gadā.
                                    Ciktāl iespējams, tehniskās apkopes darbības plāno ārpus darba laika (no plkst. 19.00 līdz 8.00 pēc Viduseiropas laika).

                        13.3.

                        Ja dalībvalstis ir noteikušas fiksētus iknedēļas apkopes periodus, tās informē Komisiju par laiku un nedēļas dienu, kad plānota šāda fiksēta iknedēļas apkope. Neskarot pienākumus, kas minēti iepriekš a) – c) apakšpunktā, ja dalībvalsts sistēmas kļūst nepieejamas šāda fiksēta apkopes perioda laikā, dalībvalstis var izvēlēties neziņot Komisijai.

                        13.4.

                        Ja neparedzētas tehniskas kļūmes rezultātā dalībvalstu sistēmas nav pieejamas vairāk nekā pusstundu, tās nekavējoties darba laikā (no plkst. 9.00 līdz 16.00 pēc Viduseiropas laika) informē Komisiju par savas sistēmas nepieejamību un par paredzamo termiņu darba atsākšanai, ja tas ir zināms.

                        13.5.

                        Centrālās platformas vai portāla neparedzētu problēmu gadījumā Komisija nekavējoties darba laikā (no 9:00 līdz 16:00 pēc Viduseiropas laika) informē dalībvalstis par platformas vai portāla nepieejamību, un par gaidāmo termiņu pakalpojuma atsākšanai, ja tas ir zināms.

                  14.   Transkripcijas un transliterācijas likumi

            Katra dalībvalsts veic tām adresēto meklēšanas pieprasījumu un saņemto rezultātu transkripciju vai transliterāciju saskaņā ar valsts standartiem.

               (1)  Eiropas Centrālā platforma (turpmāk “platforma”) ir izveidota ar 22. panta 1. punktu Eiropas Parlamenta un Padomes Direktīvā (ES) 2017/1132 (2017. gada 14. jūnijs) attiecībā uz sabiedrību tiesību dažiem aspektiem (OV L 169, 30.6.2017., 46. lpp.).

               (2)  Turpmāk portāls

               (3)  Tas neskar nekādas papildu funkcijas, ko BORIS varētu iegūt nākotnē.

               (4)  16. panta 1. punkts Eiropas Parlamenta un Padomes Direktīvā (ES) 2017/1132 (2017. gada 14. jūnijs) attiecībā uz sabiedrību tiesību dažiem aspektiem un 8. pants pielikumā Komisijas Īstenošanas regulai (ES) 2015/884 (2015. gada 8. jūnijs), ar ko nosaka nepieciešamās tehniskās specifikācijas un procedūras reģistru savstarpējās savienojamības sistēmai, kas izveidota ar Eiropas Parlamenta un Padomes Direktīvu 2009/101/EK.

               (5)  Cilvēktests (Completely Automated Public Turing test to tell Computers and Humans Apart)

               (6)  Paplašināmās iezīmēšanas valoda.